ΓΡΑΠΤΗ ΕΡΩΤΗΣΗ E-0789/01

υποβολή: Hiltrud Breyer (Verts/ALE) προς την Επιτροπή

(13 Μαρτίου 2001)

Θέμα: Ταυρομαχίες: Κίνδυνος ΣΕΒ από την μη τήρηση της απόφασης 00/418/ΕΚ

Στο πλαίσιο της ρύθμισης που εισήχθη το 1987 σχετικά με τις πριμοδοτήσεις για ταύρους επιδοτεί η Κοινότητα την εκτροφή ταύρων για ταυρομαχίες. Οι ταύροι σφαγιάζονται στην αρένα κάτω από συνθήκες που δεν ανταποκρίνονται στηνγιεινή, αμέσως μετά τον αγώνα, και κατόπιν πωλούνται για κατανάλωση. Κατά τη διάρκεια και μετά την αγώνα χρησιμοποιούνται επανειλημμένα διάφορα όργανα, τα οποία οδηγούν σε τραυματισμούς μέσω των οποίων, δυνάμει μολυσμένοι από ΣΕΒ ιστοί νεύρων μπορούν να επεκταθούν σ' όλο το σώμα του ζώου.

Από τις 31 Δεκεμβρίου 2000 απαγορεύεται η χρήση παρόμοιων οργάνων και δεν επιτρέπεται επίσης η διάθεση του κρέατος στο εμπόριο (απόφαση 00/418/ΕΚ(1)). Η χρήση αυτών των οργάνων παραβιάζει επίσης την οδηγία 93/119/ΕΚ(2) (22.12.1993), η οποία αναφέρει, ότι τα ζώα θα πρέπει κατά τη σφαγή ή τη θανάτωση να μηνποβάλλονται σε οδύνες και δεινά που μπορούν να αποφευχθούν. Για όσο χρονικό διάστημα χρησιμοποιούνται όμως τα ανωτέρω όργανα, και το κρέας διατίθεται στην αγορά ή δεν αποσύρεται σύμφωνα με τις ισχύουσες διατάξεις, δεν μπορούμε να αποκλείσουμε έναν κίνδυνο μόλυνσης ΣΕΒ που θα προκύπτει από τα ανωτέρω. Η Ισπανία δεν διαθέτει επί του παρόντος επαρκείς εγκαταστάσεις για την απόσυρση των σφάγιων των ζώων, έτσι ώστε στην Ανδαλουσία να αποθηκεύονται μεγάλα τμήματα του κρέατος ταύρων, τα οποία μπορούν να διατεθούν στο εμπόριο (μηχανικά διαχωρισμένο κρέας) από ταύρους σε ψυκτικούς χώρους και η απόσυρσή τους να παραμένει αδιευκρίνιστη (El Mundo 11.11.00 και 14.11.00, ABC 16.11.00).

1. Με ποιο τρόπο εξασφαλίζεται, ότι η απόφαση 00/418/ΕΚ τηρείται στις ταυρομαχίες;

2. Με ποιο τρόπο προστατεύεται ο καταναλωτής, από τη διάθεση στην αγορά πιθανώς μολυσμένου από ΣΕΒ κρέατος ταύρων;

3. Γνωρίζει η Επιτροπή, ότι σ' ένα μεγάλο τμήμα των ταύρων δίδεται η ουσία phenylbutazone, η οποία προκαλεί σημαντικές βλάβες στηνγεία των καταναλωτών; Τί προτίθεται να πράξει η Επιτροπή σχετικά;

(1) ΕΕ L 158 της 30.6.2000, σελ. 76.

(2) ΕΕ L 340 της 31.12.1993, σελ. 21.

Απάντηση του κ. Byrne εξ ονόματος της Επιτροπής

(20 Ιουλίου 2001)

Η προστασία τηςγείας των καταναλωτών αποτελεί πρωταρχικό στόχο της Επιτροπής. Οποιοδήποτε ενδεχόμενο κινδύνου για τηνγεία που συνδέεται με τη σπογγώδη εγκεφαλοπάθεια των βοοειδών (ΣΕΒ) αντιμετωπίζεται με ιδιαίτερη σοβαρότητα. Για το σκοπό αυτό εφαρμόζεται μια πλήρης σειρά κοινοτικών μέτρων. Τα μέτρα αυτά, στα οποία περιλαμβάνονται και εκείνα που θεσπίστηκαν με την απόφαση 2000/418/ΕΚ της Επιτροπής της 29ης Ιουνίου 2000 για τη ρύθμιση της χρήσηςλικών που παρουσιάζουν κινδύνους σχετικά με τις μεταδοτικές σπογγώδεις εγκεφαλοπάθειες και για τροποποίηση της απόφασης 94/474/ΕΚ, ισχύουν και για τους ταύρους των ταυρομαχιών, στην περίπτωση που το κρέας των ζώων αυτών προορίζεται για κατανάλωση από τον άνθρωπο. Τα κράτη μέλη είναι αρμόδια για την εφαρμογή και επιβολή τους. Στη συνέχεια πραγματοποιούνται έλεγχοι από το Γραφείο Τροφίμων και Κτηνιατρικών Θεμάτων. Επιπλέον, σύμφωνα με τις πληροφορίες που έχει στη διάθεσή της η Επιτροπή, οι συγκεκριμένες μέθοδοι που χρησιμοποιούνται για τη θανάτωση των ταύρων στις ταυρομαχίες (descabello ή puntilla) δεν θεωρείται ότι αυξάνουν τους κινδύνους για τους καταναλωτές και γι' αυτό δεν απαγορεύονται. Η Επιτροπή όμως εξακολουθεί να παρακολουθεί από κοντά την κατάσταση και θα αναθεωρήσει τη νομοθεσία της εάνπάρξουν νέες επιστημονικές ενδείξεις.

Όπως προαναφέρθηκε, όλα τα μέτρα που έχουν ληφθεί σε κοινοτικό επίπεδο σχετικά με την ΣΕΒ για την προστασία των καταναλωτών, ισχύουν και για τους ταύρους των ταυρομαχιών. Συγκεκριμένα, ταύροι ηλικίας μεγαλύτερης των 30 μηνών που θανατώνονται σε ταυρομαχίες και το κρέας των οποίων προορίζεται για κατανάλωση από τον άνθρωπο πρέπει να ελέγχονται για ΣΕΒ.

Η κοινοτική νομοθεσία σχετικά με τηνγιεινή του νωπού κρέατος ορίζει ότι ο επίσημος κτηνίατρος πρέπει να πραγματοποιεί ανάλυση για κατάλοιπα, εάνπάρχουνπόνοιες τη στιγμή της επιθεώρησης. Νωπό κρέας στο οποίο το επίπεδο των καταλοίπων ξεπερνά τα επιτρεπόμενα όρια πρέπει να χαρακτηρίζεται ακατάλληλο

για κατανάλωση από τον άνθρωπο. Επιπλέον, τοποχρεωτικό σχέδιο παρακολούθησης που πραγματοποιείται σε ετήσια βάση από τα κράτη μέλη πρέπει να έχει ως στόχο του ζώα και ενεργές ουσίες που προκαλούν ιδιαίτερη ανησυχία. Σ' αυτές πρέπει να περιλαμβάνονται οι μη-στεροειδείς αντιφλεγμονώδεις ουσίες στις οποίες αναφέρεται το αξιότιμο μέλος. Η Επιτροπή δεν γνωρίζει ότι σε πολλούς από τους ταύρους των ταυρομαχιών χορηγείται η ουσία phenylbutazone και θα ήθελε να λάβει τις ανάλογες αποδείξεις προκειμένου να αποφασίσει για τη συνέχεια που θα δοθεί.

Τέλος, η Επιτροπή θα ήθελε να τονίσει ότι, μέσα στο πλαίσιο της κοινής γεωργικής πολιτικής (ΚΓΠ), δεν προβλέπεται ειδική επιδότηση για την εκτροφή ταύρων για ταυρομαχίες. Ωστόσο, ο κανονισμός (ΕΚ) 1254/1999 του Συμβουλίου της 17ης Μαΐου 1999 περί κοινής οργανώσεως αγοράς στον τομέα του βοείου κρέατος(1) σκοπός του οποίου είναι ηποστήριξη της παραγωγής βοείου κρέατος δεν αποκλείει ειδικά τους ταύρους εκείνους οι οποίοι αργότερα χρησιμοποιούνται σε ταυρομαχίες. Οι κτηνοτρόφοι αποφασίζουν εάν και ποια από τα ζώα τους (γενικά ένας μικρός αριθμός των ταύρων τους) θα χρησιμοποιηθούν για τον σκοπό αυτόν μόνο όταν τα ζώα είναι ενήλικα. Επομένως, στην κανονική ηλικία κατά την οποία γίνεται η αίτηση για την πριμοδότηση του βοείου κρέατος, δεν είναι γνωστό εάν το ζώο θα χρησιμοποιηθεί σε ταυρομαχία.

(1) ΕΕ L 160 της 26.6.1999.